ഗുരുവായൂര് സത്യഗ്രഹ നവതി കോണ്ഗ്രസ് നവതി ജ്യോതി പദയാത്ര നവംബര് ഒന്നിന് ഗുരുവായൂര്: ഗുരുവായൂര് സത്യഗ്രഹ നവതി ആഘോഷത്തിന്റെ ഭാഗമായി ഗുരുവായൂര്, പാവറട്ടി, വടക്കേക്കാട് ബ്ലോക്ക് കോണ്ഗ്രസ് കമ്മിറ്റികളുടെ നേതൃത്വത്തില് നവംബര് ഒന്നിന് നവതി ജ്യോതി പദയാത്ര നടത്തുമെന്ന് ഗുരുവായൂര് ബ്ലോക്ക് കോണ്ഗ്രസ് പ്രസിഡന്റ് സി.എ ഗോപപ്രതാപന് അറിയിച്ചു. ഗുരുവായൂര് ബ്ലോക്ക് കമ്മിറ്റിയുടെ പദയാത്ര മുതുവട്ടൂരില് നിന്നും പാവറട്ടി ബ്ലോക്ക് കമ്മിറ്റിയുടെ പദയാത്ര ചൊവ്വല്ലൂര്പടി സെന്ററില് നിന്നും വടക്കേകാട് ബ്ലോക്ക് കമ്മിറ്റിയുടെ പദയാത്ര മമ്മിയൂര് സെന്ററില് നിന്നും രാവിലെ 9 ന് ആരംഭിക്കും. പദയാത്രകള് കിഴക്കെനടയിലെ ഗാന്ധി സ്മൃതി മണ്ഡപത്തില് എത്തിച്ചേരുന്ന ശേഷം നടക്കുന്ന പൊതുസമ്മേളനം എ.ഐ.സി.സി ജനറല് സെക്രട്ടറി കെ.സി വേണുഗോപാല് എം.പി ഉദ്ഘാടനം ചെയ്യും. സാഹിത്യകാരി ഡോ. എം ലീലാവതി ടീച്ചര് നവതി ജ്യോതി തെളിയിക്കും. എം.പിമാര്, എം.എല്.എമാര് ജില്ലാ, സംസ്ഥാന നേതാക്കള് പങ്കെടുക്കും. ഗുരുവായൂര് സത്യഗ്രഹ സമരത്തില് പങ്കെടുത്തവരുടെ കുടുംബാംഗങ്ങളെ ചടങ്ങില് അനുമോദിക്കും.